Ritratt: DOI - Kian Bugeja .td_uid_2_613706ae0343e_rand.td-a-rec-img{text-align:left}.td_uid_2_613706ae0343e_rand.td-a-rec-img img{margin:0 auto 0 0} Il-Fondazzjoni Dar il-Hena għenet 1,126 persuna f'erba' snin li dawn jinkludu tfal u familji. Matul il-konferenza stampa f'għeluq il-ħames snin mill-ftuħ ta' Dar Papa Franġisku ġie spjegat li 2,111-il persuna ingħataw x'jieklu mill-Fondazzjoni Dar il-Hena matul l-aħħar erba' snin. L-individwi li rrikkorrew għal dan is-servizz għandhom età medja ta' 39 sena u ġew irreferuti minn diversi servizzi fosthom l-Aġenzija Appoġġ u l-Aġenzija Sedqa. Ħames snin ilu twaqqfet Dar Papa Franġisku li fiha tilqa' b'mod temporanju rġiel li m'għandhomx saqaf fuq rashom kif ukoll toffri l-ikel preparat lil dawk il-persuni li jinsabu f'diffikultà. Maż-żmien il-Fondazzjoni fetħet dar oħra bl-isem ta' Dar Maria Dolores li toffri għajnuna b'mod temporanju lin-nisa li m'għandhomx saqaf fuq rashom. Il-fondazzjoni għandha dar oħra bl-isem ta' Reach Residential Home li fiha tilqa' individwi u familji għall-perjodu itwal ta' żmien. Fost dawn l-individwi li għenet fin il-fondazzjjoni kien hemm 30% li waqfu jużaw is-servizzi tal-Fondazzjoni, 13% li rnexxielhom jikru, 11% li mxew għal akkomodazzjoni f'xelters oħrajn, 9% li marru lura għand il-familja tagħhom jew ħbieb, 3% li marru lura f'pajjiżhom, u 2% li bbenefikaw minn skemi tal-Awtorita' tad-Djar. Mir-rapport annwali ta' din il-fondazzjoni ħareġ li meta wieħed jikkumpara l-2020 mal-2018 u l-2019 irriżulta li kien hemm inqas persuni li raqdu fix-xelters tal-fondazzjoni Preżenti għal din il-konferenza stampa kien hemm il-Ministru tas-Solidarjeta' u Ġustizzja Soċjali, il-Familja u Drittijiet tat-Tfal Michael Falzon, Anthony Gatt – Direttur ta' Caritas Malta, Julian Sammut – iċ-Chairperson The Alfred Mizzi Foundation u Roberta Gellel – Kap ta' Reach Residential Home. Anthony Gatt semma' kif il-mudell uniku bejn il-Gvern ta' Malta, il-privat The Alfred Mizzi Foundation, u Caritas Malta kienet esperjenza ta' suċċess hekk kif il-Fondazzjoni laqgħet nies li qegħdin f'sitwazzjoni prekarja ħafna. Min-naħa tiegħu ċ-Chairpersin ta' Alfred Mizzi Foundation qal li dawn il-ħames snin ta' ħidma kienu ta'sodisfazzjon għaliex sar hafna ġid. Huwa żied jgħid li wara n-numri msemmijin hemm nies fil-bżonn li jsofru wkoll mis-solitudni. Il-Michael Falzon għaraf li jekk hemm il-bżonn ta' servizzi bħal dawn tajjeb li nkunu konxji tagħhom. Dwar ir-Reach Residential Home u l-mudell li jigi adottat il-Ministru ħeġġeġ kif meta wieħed jingħaqad jista' jkun hemm id-differenza fil-ħajja tan-nies billi jitkompla x-xogħol. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_613706ae03ab5_rand.td-a-rec-img{text-align:left}.td_uid_3_613706ae03ab5_rand.td-a-rec-img img{margin:0 auto 0 0}